Bak 'n goggakoek
JY LEES NOU Bak 'n goggakoek
Wil jy graag jou kind se eerste verjaarsdagkoek bak, maar jy het dit nog nooit vantevore gedoen nie en jy's nie seker of jy lus is vir die gesukkel nie? Hierdie goggakoek-resep is so maklik soos 1,2,3 en jy het nie baie geld, tyd of moeite nodig om soos 'n bobaas bakster te lyk nie.
Vir die koek benodig jy:
750 ml (3 k) bruismeel, gesif
Vir die versiering benodig jy:
125 g Stork Spread, sag-gemaak
750 ml (3 k) versiersuiker, gesif
15-30 ml (1-2 e) water, melk of suurlemoensap
helderkleurige lekkers en pyp-skoonmakers
Maak so met die koek:
Voorverhit die oond tot 180 °C en smeer twee ronde koekpanne met 'n 22 cm-deursnee. Voer dit met bak-papier uit en smeer weer. Plaas al die bestanddele in die volgorde waarin hulle gelys is, in 'n groot mengbak en klop sowat 3 minute tot 'n gladde deeg. Gooi in die bereide panne. Bak 30-40 minute tot gaar. ('n Toetspen moet skoon uit die middel van die koek kom.) Laat 10 minute in die panne afkoel en keer dan op draadrakke uit om heeltemal af te koel.
Maak so met die versiering:
Klop die STORK SPREAD tot donsig en voeg die versiersuiker by. Klits tot goed gemeng en voeg 'n biet-jie vloeistof by tot die versiersuiker smeerbaar is. Plaas een koek op 'n bord. Kleur van die versiersuiker 'n helder kleur en bedek die koek daarmee. Sny die ander koek in die helfte en smeer met 'n ander kleur versiersuiker. Rangskik die twee helftes op die eerste koek sodat dit soos goggavlerke lyk. Versier die vlerke met lekkers. Gebruik helderkleurige lekkers vir die oë en mond en pyp-skoonmakers vir die voelers.